અમદાવાદ: અમદાવાદ લીંબડી હાઈ વે પર કાનપરાના પાટિયા પાસે એસટી બસ અને કાર વચ્ચે સર્જાયેલા ગમખ્વાર અકસ્માતમાં બે વ્યક્તિના ગંભીર ઈજાઓ થવાના કારણે ઘટનાસ્થળે જ મોત થયાં હતાં જ્યારે ત્રણ વ્યક્તિઓ ગંભીરપણે ઘવાતાં તાત્કાલીક સારવાર માટે ખસેડવામાં અાવ્યા છે. અા અંગેની વિગત એવી છે કે અમદાવાદ લીંબડી હાઈ વે પર કાનપરાના પાટિયા પાસે એસટી બસ અને કાર વચ્ચે જોરદાર ધડાકા સાથે અકસ્માત થયો હતો. અકસ્માત બાદ કાર પલટી ખાઈ જતાં બે વ્યક્તિની ગંભીર ઈજા થવાના કારણે ઘટનાસ્થળે મોત થયાં હતાં. જ્યારે ખુશાલભાઈ, નવનીતભાઈ અને હિતેશભાઈ નામની ત્રણ વ્યક્તિને ઈજાઓ પહોંચતાં સારવાર માટે ખસેડવામાં અાવ્યા હતા. જેમાંથી એકની સ્થિતિ નાજુક હોવાનું જાણવા મળે છે. ઉપરોક્ત વ્યક્તિઓ ભાવનગર નજીકના વાવડી ગામની રહીશ હોવાનું જાણવા મળે છે.